Document ID: /roh_data/filtered/fineweb-2-filterrobots_roh.jsonl.gz/52412

Tant Blatter sco er Platini duain vegnir chastiads; en tge furma n’è dentant anc betg conuschent. Per omadus valia la presumziun d’innocenza.
La chombra giudiziala da la FIFA vegn uss ad examinar il rapport ed alura decider, schebain ina procedura giuridica formala vegn averta cunter Blatter e Platini, communitgescha la FIFA.
Ils 7 d’october aveva la cumissiun etica exclus Blatter e Platini per 90 dis da tuttas activitads dal ballape, quai sin champ naziunal ed internaziunal. Ils recurs dal Vallesan e dal Franzos da quest’emna avevan fatg naufragi.
RR novitads 11:00